**Miroidea** er en overfamilie som tilhører tegene, en gruppe av nebbmunner. Gruppen omfatter den svært artsrike familien bladteger (Miridae) og den lille familien Microphysidae.
Det er i Norge funnet omtrent 160 arter av Miroidea.

Utseende
--------

Generelt er Miroidea under ca. 12 mm. lange, de er ofte ovale, sett fra oversiden, eller mer lange og slanke. De er nesten alltid spinkelt bygd og temmelig skjøre. Hodet er gjerne noe spist framoverrettet (nese), fordi sugesnabelen starter helt fremme på hodet. Men det finnes unntak, noen arter ligner mer på maur enn på teger.

Noen arter er farget i kraftige farger. Gjerne rødt, grønn, svart og gulorange. Mens noen arter er beskjedent farget i mørk brun eller svart.

Levevis
-------

Teger er nebbmunner, det vil si at de har sugende munndeler. Mange arter er skadedyr i jord- og landbruket, ved at de suger plantesaft fra nyttevekster. De fleste artene finnes i varmere strøk. 

Bladteger lever på jordoverflaten. De deles ofte inn i tre mindre grupper, etter levestedet. Det er de som lever på *blomster og urter*, *trær og busker*, og i *gress*. Microphysidae finnes ofte på lav- og mosekledte trestammer.

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

Systematisk inndeling / slekter
-------------------------------

Bladteger tilhører nebbmunnene som har det til felles at munndelene er sugende og at de suger opp næringen. Nebbmunner lever av plantesaft fra planter og trær, men noen er også som rovdyr (ikke bladteger) som suger ut kroppsvæske fra andre dyr. Foruten tegene består nebbmunnene av plantesugere (Homoptera).

Overfamilien Miroidea er systematisk plassert i gruppen Cimicomorpha, sammen med: 

* Reduvioidea, Joppeicidae, Thaumastocoridae, Tingoidea og Cimicoidea.

Bladteger er den mest artsrike familien av teger (Heteroptera), med over 10 000 kjente arter. Nye arter oppdages stadig, men det er mest i de varme områdene av verden. Særlig regnskogene har et rikt artsmangfold. Microphysidae er derimot ganske artsfattig med rundt 30 kjente arter.

Et latinsk familienavn ender med *...idae*, og et navn på en overfamilie på *...oidea*.

**Treliste**
* Orden nebbmunner (Hemiptera)
	+ delgruppe **plantesugere** (Homoptera) (parafyletisk)
	+ delgruppe **teger** (Heteroptera)
		- gruppe **Cimicomorpha**
			* familien **bladteger** (Miridae)
				+ underfamilien **Bryocorinae**
				+ underfamilien **Cylapinae**
				+ underfamilien **Deraeocorinae**
				+ underfamilien **Isometopinae**
				+ underfamilien **Mirinae**
				+ underfamilien **Orthotylinae**
				+ underfamilien **Phylinae**
			* familie Microphysidae

Kilder
------

* Coulianos, C.-C. 1998. *Annotated Catalogue of the* Hemiptera-Heteroptera *of Norway*. Fauna Norv. Ser.B 45 (1-2), side 11-39
* Gaun, Sven 1974. *Blomsterteger (*Miridae*)*. Danmarks Fauna 81, 279 sider
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.
* Fauna Europaea Web Service (2004) Fauna Europaea version 1.1, www.faunaeur.org Arkivert 2. juni 2017 hos Wayback Machine.

Eksterne lenker
---------------

* (en) *Miroidea* i Encyclopedia of Life Rediger på Wikidata

* (en) *Miroidea* i Global Biodiversity Information Facility Rediger på Wikidata

* (no) *Miroidea* hos Artsdatabanken Rediger på Wikidata

* (sv) *Miroidea* hos Dyntaxa Rediger på Wikidata

* (en) *Miroidea* hos Fauna Europaea Rediger på Wikidata

* (en) *Miroidea* hos Fossilworks Rediger på Wikidata

* (en) *Miroidea* hos ITIS Rediger på Wikidata

* (en) *Kategori:Miroidea* – bilder, video eller lyd på Wikimedia Commons Rediger på Wikidata

* *Miroidea* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære